See oli vist Runnel kes defineeris luuletust viisi kaotanud lauluna. Ärkasin täna  hommikul murega - kas tõesti pole ükski veidigi raskemat rokki/ vähegi karmimat muusikat viljelev kollektiiv Heiti Talviku luuletusi laulusõnadena pruukinud? Ma tean küll suuremat hulka sentimentaalseid ulgujaid kes on tema tekstidel mäest alla lasknud, aga kuulge, see on ju puudujääk, täitmata lünk meie hariduslaekas, meie kultuuriloos. On raske ette kujutada sõnu mille maharöökimine võiks rämerokkarile suuremat naudingut pakkuda:    Mind kurnand pahed, laostand ajad karmid,  bordelle põrgu  jäänd mu viimne veering.  Mu palet moonutavad pussiarmid  ja kaela kuritõve tätoveering.    Jne    Tõsiselt, on see minu muusika-alane harimatus või mis õigupoolest viga? Selliseid sobivaid luuletusi on tal veel ja veel, võin viidata.